nahid-hub/BLUGE-bengali-wikipedia-section-title-prediction huggingface dataset:
১৯৭৮ সালে ইন্টারিম বাতাসাং পামবানসার সদস্যরূপে মনোনীত হন। দূত হিসেবে মার্কিন যুক্তরাষ্ট্র, সোভিয়েত ইউনিয়ন, লিবিয়া, যুগোস্লাভিয়া, ইরাক ও কিউবা সফর করেন। এ দেশগুলো সফরে রিচার্ড নিক্সন, মুয়াম্মর গাদ্দাফি, সাদ্দাম হুসাইন, ফিদেল কাস্ত্রো ও জোসেফ টিটো তার বন্ধু হয়েছিলেন। উইকিলিকসের প্রতিবেদনে জানা যায় যে তিনি স্পেনের স্বৈরশাসক ফ্রাঙ্কো’র মৃত্যুর জন্য অপেক্ষা করছিলেন যাতে মাদ্রিদে তার শেষকৃত্যে অংশ নিতে পারেন।

ইরাক ও লিবিয়া থেকে তৈল আমদানীর নিশ্চয়তাকল্পেই তার এ সফরগুলো হয়েছিল বলে তিনি জানান। এছাড়াও, মরো ন্যাশনাল লিবারেশন ফ্রন্টের শান্তিচুক্তিকালীন সময়েও তার উপস্থিতি ছিল।

মানববসতি মন্ত্রী হিসেবে নিয়োগ পাবার পর সাংস্কৃতিক কেন্দ্র, হার্ট সেন্টার, লাং সেন্টার, আন্তর্জাতিক সম্মেলন কেন্দ্র, কোকোনাট প্যালেস, ম্যানিলা ফিল্ম সেন্টারের অবকাঠামো তৈরী হয়। ১৯৮০-এর দশকে ম্যানহাটানে অনেকগুলো সম্পত্তি ক্রয় করেন। তন্মধ্যে, ৫১-মিলিয়ন ডলারের ক্রাউন বিল্ডিং, উলওয়ার্থ বিল্ডিং, ৬০-মিলিয়ন ডলারের হেরাল্ড সেন্টার অন্যতম। তবে, ৭৫০ মিলিয়ন ডলারে এম্পায়ার স্টেট বিল্ডিং ক্রয় করতে অস্বীকার করেন।

১৯৮০ সালে বিরোধীদলীয়নেতা বেনিগনো অ্যাকুইনো, জুনিয়রকে দেশ থেকে বহিষ্কৃত হবার পিছনেও তিনি ভূমিকা রাখেন। দেশে কারাভোগকালীন অ্যাকুইনো হৃদরোগে আক্রান্ত হয়েছিলেন। সামরিক শাসন তুলে নেয়া হলেও ফার্দিনান্দ রাষ্ট্রপতি হিসেবেই শাসন কার্য চালাচ্ছিলেন। ঐ সময়ে স্বামী রোগে আক্রান্ত হলে কার্যত তিনিই তার স্থান দখল করে দেশ পরিচালনা করছিলেন। ইমেলদার বিরুদ্ধে অভিযোগ আসলে ফার্দিনান্দ আগ্রাভা কমিশন গঠন করেন। তদন্ত কমিটির সদস্যগণ তাকে নির্দোষ ঘোষণা করে।

সঠিক অনুচ্ছেদ শিরোনাম কোনটি?
titleA. বৈবাহিক জীবন
titleB. রাজনৈতিক জীবন
titleC. প্রভাব
titleD. নির্বাসন
উত্তর: titleC
১৯৯৯ সালের অক্টোবর মাসে মাজকো সাম্যবাদী দলের অভ্যন্তরীণ আস্থা হারিয়ে প্রধানমন্ত্রীর পদ থেকে অবসর নেন। তার স্থানে আসেন ইলির মেতা, একজন তরুণ ও সংস্কারপন্থী নেতা। মেতা মাজকো সরকারের নীতি ধরে রাখার ব্যাপারে শপথ করেন; এই নীতিগুলির মধ্যে ছিল অর্থনৈতিক প্রবৃদ্ধি অর্জন, এবং ইউরোপীয় ইউনিয়ন ও নেটোতে আলবেনিয়ার সদস্যপদ প্রাপ্তির ব্যাপারে কাজ করা। ২০০১ সালের জুন মাসে অণুষ্ঠিত সংসদীয় নির্বাচনে সমাজতান্ত্রিক দল সংখ্যাগরিষ্ঠতা ধরে রাখে।

কিন্তু ২০০২ সালের জানুয়ারি মাসে ফাতোস নানোর সাথে তিক্ত বিবাদের জের ধরে মেতা হঠাৎ করে প্রধানমন্ত্রী পদ থেকে অবসর নেন। সমাজতান্ত্রিক দলও এতে দুই ভাগ হয়ে যায়। নানো মেতার সরকারের বিরুদ্ধে দুর্নীতির অভিযোগ আনেন এবং মন্ত্রীসভাতে আমূল পরিবর্তন আনতে বলেন। মেতার পদত্যাগের পর পরই গণতন্ত্রী দলের সদস্যরা সাত মাসের বয়কট শেষ করে সংসদে ফেরত আসেন।

২০০২ সালের ফেব্রুয়ারি মাসে সমাজতান্ত্রিক দলের নেতারা মাজকোকে মেতার উত্তরসূরী হিসেবে নির্বাচিত করেন এবং জুন মাসে সংসদ বিদায়ী রেক্সহেপ মেজদানির স্থলে আলফ্রেড মোইসিউ-কে রাষ্ট্রপতি পদে নিয়োগ দেয়। মোইসিউ একজন অবসরপ্রাপ্ত জেনারেল এবং প্রাক্তন প্রতিরক্ষা মন্ত্রী। তিনি জুলাই মাসে পদ গ্রহণ করেন। একই মাসে মাজকোকে সরিয়ে নানো প্রধানমন্ত্রী হন। নতুন মন্ত্রীসভা গঠন করা হয় এবং আশা করা হয় সেটি সমাজতান্ত্রিক দলের অন্তর্কোন্দল বন্ধ করবে।

সঠিক অনুচ্ছেদ শিরোনাম কোনটি?
titleA. প্রতিরক্ষা বাহিনী
titleB. সাম্প্রতিক ঘটনাবলি
titleC. আলবেনিয়ার স্বাধীনতা
titleD. সাম্যবাদী শাসন
উত্তর: titleB
সুর রচনা ও গায়ন উভয় ক্ষেত্রেই তিনি একেবারে নিজস্ব ও পৃথক একটি ঢং প্রতিষ্ঠিত করেছিলেন। সবাই সেটিকে দিলীপী ঢং বলে অভিহিত করতেন। সঙ্গীত বিষয়ে বহু গ্রন্থ রচনা করে তিনি বাংলা সঙ্গীতালোচনা সাহিত্যে পথিকৃতের ভূমিকা পালন করেছেন। রবীন্দ্রনাথের সঙ্গে সঙ্গীত বিষয়ে তার মতবিনিময় ঐতিহাসিক খ্যাতি লাভ করেছে। অতুলপ্রসাদ সেন ও কাজী নজরুল ইসলামের সঙ্গে দিলীপকুমার রায়ের বিশেষ হৃদ্যতা ছিলো। প্রথম দিকে নজরুলের সঙ্গীত রচনাকে কলকাতার সুধীমহলে জনপ্রিয় করে তোলার ক্ষেত্রে তার গুরুত্বপূর্ণ অবদান ছিলো। নজরুল সম্পর্কে তার স্মৃতিচারণ নজরুল সঙ্গীতালোচনার ভিত্তি নির্মাণ করে। নজ রুলের গানের স্বরলিপি প্রকাশের ক্ষেত্রেও তিনি অগ্রণী ভূমিকা পালন করে গেছেন।

সঠিক অনুচ্ছেদ শিরোনাম কোনটি?
titleA. সঙ্গীতশিক্ষা
titleB. সন্ন্যাসজীবন
titleC. মৃত্যু
titleD. সঙ্গীতে অবদান
উত্তর: titleD
গুয়ুক তার মায়ের বেশ কিছু অজনপ্রিয় ফরমান বাতিল করে দিয়েছিলেন। তিনি বাগদাদ ও ইসমাইলিদের উপর হামলার জন্য পদক্ষেপ নেন। এছাড়া চীনের সুং রাজবংশের বিরুদ্ধেও পদক্ষেপ নেয়া হয়। সেলজুক শাহজাদাদের মধ্যে ক্ষমতা নিয়ে প্রতিদ্বন্দ্বিতা ছিল। এসময় গুয়ুকের নির্দেশে রুকনউদ্দিন মসনদে বসেন। এই সিদ্ধান্ত বাস্তবায়নের জন্য ২,০০০ মঙ্গোল সৈনিক প্রেরণ করা হয়। গুয়ুক জর্জি‌য়াকে দুইভাগে বিভক্ত করে ডেভিড উলুকে ক্ষমতায় বসান। ১২৪৩ সালে সিলিসিয়ান আর্মেনিয়ার রাজা প্রথম হেতুয়াম মঙ্গোলদের সাথে সন্ধি করে তার ভাইকে মঙ্গোল দরবারে প্রেরণ করেন। ১২৪৭ সালে একটি চুক্তি অনুসারে সিলিসিয়ান আর্মেনিয়া মঙ্গোল সাম্রাজ্যের করদ রাজ্যে পরিণত হয়। গুয়ুজ খান আব্বাসীয় ও ইসমাইলিদের পূর্ণ আত্মসমর্পণ দাবি করেছিলেন।

তিনি সাম্রাজ্যব্যপী আদমশুমারির নির্দেশ দিয়েছিলেন। ১২৪৬ সালে তার ফরমান অনুসারে বিভিন্ন বস্তুর উপর ১/৩০-১/১০ অংশ কর আরোপ করা হয়। জর্জিয়া ও আর্মেনিয়ার পুরুষদের উপর মাথাপিছু ৬০ সিলভার ড্রাম কর ধার্য করা হয়। তার শাসনামলে উইঘুরদের এলাকা বৃদ্ধি পায়।

তিনি আমুকানকে কোরিয়ায় প্রেরণ করেন। ১২৪৭ সালে মঙ্গোলরা ইওম-জুর কাছে শিবির স্থাপন করে। রাজা গোজং তার রাজধানী কাংওয়া থেকে কাইসঙে স্থানান্তর করতে রাজি না হওয়ার পর আমুকানের বাহিনী ১২৫০ সাল পর্যন্ত কোরীয় উপদ্বীপে অভিযান চালায়।

বাতু খান গুয়ুকের নেতা নির্বাচিত হওয়াকে সমর্থন না করলেও তাকে মেনে নিয়েছিলেন। ১২৪৭ সালে তিনি ভ্লাদিমিরের আন্দ্রেই এবং আলেক্সান্ডার নেভস্কিকে তাদের বাবার মৃত্যুর পর কারাকোরামে প্রেরণ করেন। গুয়ুক খান আন্দ্রেইওকে ভ্লাদিমির-সুজদাইয়ের এবং আলেক্সান্ডারকে কিয়েভের শাসক নিযুক্ত করেন। ১২৪৮ সালে গুয়ুক তার সাথে সাক্ষাতের জন্য বাতু খানকে মঙ্গোলিয়ায় আসার নির্দেশ দেন। অনেকের কাছে একে বাতুকে গ্রেপ্তারের পদক্ষেপ বলে মনে হয়েছিল। নির্দেশ পাওয়ার পর বাতু খান একটি বড় আকারের বাহিনী নিয়ে অগ্রসর হন। গুয়ুকও পশ্চিমে যাত্রা করেন।

পথিমধ্যে গুয়ুক বর্তমান শিনজিয়াঙে মারা যান। তাকে বিষপ্রয়োগ করে হত্যা করা হয়েছে এমন মত রয়েছে। তবে কিছু আধুনিক ইতিহাসবিদদের মতে তিনি স্বাস্থ্যগত কারণে স্বাভাবিকভাবে মারা যান। এরপর তার স্ত্রী ওগুল কাইমিশ রাজপ্রতিভূ হিসেবে ক্ষমতা নিলেও গুয়ুক খানের সন্তানরা ক্ষমতাসীন হননি। ১২৫১ সালে মংকে খান তার উত্তরসূরি হন।

সঠিক অনুচ্ছেদ শিরোনাম কোনটি?
titleA. প্রারম্ভিক জীবন
titleB. শাসনকাল (১২৪৬–১২৪৮)
titleC. ক্ষমতালাভ
titleD. সন্তান
উত্তর: titleB
সহজাত ক্রীড়াবিদ ছিলেন নীল হক। ক্রিকেট, ফুটবল ও গল্ফের ন্যায় ক্রীড়ায় সবিশেষ দক্ষতা প্রদর্শন করেছেন। এছাড়াও, বড়দের অস্ট্রেলীয় রুলস ফুটবলে আগস্ট, ১৯৫৭ সালে পোর্ট অ্যাডিলেড ক্লাবের পক্ষে সাউথ অস্ট্রেলিয়ান ন্যাশনাল ফুটবল লীগে অংশগ্রহণ করেছেন। নিজস্ব তৃতীয় খেলায় সাউথ অ্যাডিলেডের বিপক্ষে ১৫ গোল করে বিষ্ময়ের জন্ম দেন। তবে, দুই সপ্তাহ পরই বিষ্ময়করভাবে দল থেকে বাদ পড়েন।

সঠিক অনুচ্ছেদ শিরোনাম কোনটি?
titleA. ল্যাঙ্কাশায়ার লীগে অংশগ্রহণ
titleB. ব্যক্তিগত জীবন
titleC. টেস্ট ক্রিকেট
titleD. খেলোয়াড়ী জীবন
উত্তর: titleD
এয়ারলাইনটি ১৯৮৮ সালের ২৬ আগস্ট প্রতিষ্ঠিত হয় এবং ১৯৯৬ সালের ৮ মার্চ এটি তার বাণিজ্যিক কার্যক্রম পরিচালনা শুরু করে৷ একটি দূর্ঘটনার কারণে ফিলিপাইন সরকার স্থগিতাদেশ ঘোষণা করলে বিমানসংস্থাটি ১৯৯৮ সালের ফেব্রুয়ারিতে কিছু দিনের জন্য তাদের বিমান চলাচল স্থগিত করে৷ তবে, স্থগিতাদেশ তুলে নেয়ার প্রেক্ষিতে পরবর্তী মাসে সেবু প্যাসিফিক পুনরায় তাদের কার্যক্রম শুরু করে৷ প্রাথমিকভাবে বিমান সংস্থাটি মেট্রো ম্যানিলা, মেট্রো সেবু এবং মেট্রো ডাভাও এর অভ্যন্তরীণ গন্তব্যস্থলে ২৪টি ফ্লাইট পরিচালনা শুরু করে৷ ২০০১ সালের শেষের দিকে এর পরিচালিত ফ্লাইট সংখ্যা বৃদ্ধি পেয়ে ৮০ টিতে উন্নীত হয়৷

২০০০ সালের দিকে সেবু প্যাসিফিক আন্তর্জাতিক গন্তব্যস্থলে বিমান পরিচালনার অনুমতি লাভ করে৷ প্রাথমিক পর্যায়ে বিমান সংস্থাটি যে সকল স্থানে বিমান পরিচালনা শুরু করে, সেগুলো হলো মালয়েশিয়া, ইন্দোনেশিয়া, সিঙ্গাপুর, থাইল্যান্ড, দক্ষিণ কোরিয়া, হংকং, গোয়াম ইত্যাদি৷ আন্তর্জাতিক ফ্লাইট পরিচালনা শুরু হয় ২০০১ সালের ২২ নভেম্বর৷ ২০০২ সালের ১ মার্চ এয়ারলাইনটি সিউলে সপ্তাহে তিনটি করে ফ্লাইট পরিচালনা শুরু করে৷ অন্যান্য ফ্লাইটগুলোর মধ্যে ২০০২ সালে সিঙ্গাপুরে ফ্লাইট পরিচালনা করা শুরু হয়৷ তবে এস এ আর এস করোনা ভাইরাসে আক্রান্ত মহামারীর কারণে বেশ কিছু রুটে ফ্লাইট সাময়িকভাব বাতিল করা হয়৷

পরবর্তীতে ২০০৬ সালের ৩১ আগস্ট এয়ারলাইনটি পুনরায় ম্যানিলা হতে সিঙ্গাপুরে এবং ২০০৬ সালের ২৩ অক্টোবর সেবু হতে সরাসরি সিঙ্গাপুরে তার ফ্লাইট পরিচালনা শুরু করে৷ এটি ছিলো সেবু-সিঙ্গাপুর-সেবু রুটে পরিচালিত প্রথম কম খরচে যাত্রী পরিবহনের বিমান সেবা৷

২০০৬ সালের ডিসেম্বরে দুই কিংবা এক মাস সরাসরি ফ্লাইট পরিচালনার পর সেবু প্যাসিফিক ঘোষণা দেয় যে তারা সেবু থেকে হংকং এর ফ্লাইট সংখ্যা চার থেকে বৃদ্ধি করে পাঁচে নিয়ে যাবে এবং একই সঙ্গে সেবু হতে সিঙ্গাপুর এর ফ্লাইট সংখ্যা চার থেকে বৃদ্ধি করে ছয়ে নিয়ে যাবে, যা ২০০৭ সালের ২৫ জানুয়ারির মধ্যে কার্যকর করার সিদ্ধান্ত নেয়া হয়৷

সঠিক অনুচ্ছেদ শিরোনাম কোনটি?
titleA. ঘটনা ও দূর্ঘটনা
titleB. পরিচালিত বিমানসমূহ
titleC. পটভূমি
titleD. গন্তব্যস্থলসমূহ
উত্তর: titleC
স্ট্রেপ থ্রোটের কারণে ব্যাথা হলে ব্যথা কমাবার ঔষধে ফল পাওয়া যায়। সাধারণভাবে এগুলোর মধ্যে রয়েছে এনএসএআইডি বা প্যারাসিটামল যা অ্যাসিটামিনোফেন নামেও পরিচিত। এক্ষেত্রে আরো যেসব ঔষধে উপকার পাওয়া যায় সেগুলো হল স্টেরয়েড ও আঠালো লাইডোকেন। প্রাপ্তবয়স্কদের অ্যাসপিরিন সেবন করানো যেতে পারে। শিশুদের অ্যাসপিরিন দেয়া ঠিক নয়, কারণ এর ফলে তাদের মধ্যে রেয়ে’স সিনড্রোম দেখা দেয়ার সম্ভাবনা বেড়ে যায়।

সঠিক অনুচ্ছেদ শিরোনাম কোনটি?
titleA. সম্ভাবনা
titleB. চিকিৎসা
titleC. কারণ
titleD. ব্যথার ঔষধ
উত্তর: titleD
শিয়ারা মনে করেন যে যদি কোন সমস্যার সমাধান শরিয়াহর প্রাথমিক উৎসে খুঁজে পাওয়া না যায়, তবে নিজের জ্ঞান ও বুদ্ধি দিয়ে কুরআন ও সুন্নাহ থেকে সেই সমস্যার সমাধান বের করতে হবে। এই পদ্ধতির মাধ্যমে কোন আইন তৈরী করাকে ইজতিহাদ বা গবেষণা বলা হয়। তারা মনে করেন, কিয়াস হলো একধরনের ইজতিহাদ। সুন্নী শাফেয়ী মাজহাবের মতে মনে করা হয় যে, ইজতিহাদ ও কিয়াস একই।

সুন্নীরা আইন তৈরীর কার্যক্রম হিসেবে ইজতিহাদকে গ্রহণ করে থাকেন। যাইহোক, তারা ত্রয়োদশ শতাব্দীতে এসে উক্ত প্রক্রিয়ার সমাপ্তি ঘোষণা করে। এর কারণ হলো, ইসলামী শিক্ষার কেন্দ্রসমূহ (যেমনঃ বাগদাদ, নিশাপুর, বুখারা ইত্যাদি) মঙ্গলদের করতলগত হয়েছিলো। আর এভাবেই ইজতিহাদের সুযোগ বন্ধ হয়ে যায়।

ফলে সুন্নী সমাজে ইজতিহাদের স্থান গ্রহণ করে তাক্বলীদ, অর্থাৎ বিগত যুগের কোন সিদ্ধান্ত গ্রহণ করা। পরবর্তীতে সুন্নীদের মধ্যে অনেক উল্লেখযোগ্য পন্ডিত আসেন যারা ইসলামের প্রাথমিক উৎস থেকে আবারো আইন প্রতিপাদন করা শুরু করেন। তাদের অন্যতম হলো ইবনে তাইমিয়া, ইবনে রুশদ ইত্যাদি ব্যক্তিবর্গ। কুরআন ও সুন্নাহতে ইজতিহাদ করার ব্যাপারে অনেক দিকনির্দেশনা দেওয়া আছে। যেমনঃ মুয়াজ ইবনে জাবালের সাথে কথোপকথনের সময় মুহম্মাদ তাকে জিজ্ঞাসা করেন যে সে কিভাবে বিচার করবে। মুয়াজ উত্তর দিয়েছিলেন যে তিনি প্রথমে কুরআন, পরে সুন্নাহ এবং এই দুইটিতে না পেলে ইজতিহাদ করে সঠিক সিদ্ধান্ত গ্রহণ করবেন। মুহাম্মাদ তার বক্তব্য অনুমোদন দিলেন। 

একজন প্রাজ্ঞ আইনবিদ যিনি এই এই উৎস ব্যবহার করার যোগ্যতা রাখেন তাকে বলা হয় মুজতাহিদ। সুন্নীদের মাজহাবগুলোর প্রতিষ্ঠাতাগণ এমনই যোগ্যতা সম্পন্ন আইনবিদ বা ফকিহ ছিলেন। একজন মুজতাহিদ একই সময় একজন মুফতির ক্ষমতা লাভ করেন এবং যেকোন ফতোয়া দিতে পারেন। কিছু মুজতাহিদকে মুজাদ্দিদ বা ধর্ম সংস্কারক বলা হয়। মনে করাহয় যে প্রতি শতাব্দীতেই মুজাদ্দিদের জন্ম হয়। কিন্তু শিয়ারা মনে করে প্রতি শতাব্দীতে তাদের গুপ্ত ইমামের একজন মুখপাত্র জন্মগ্রহণ করেন। 

সঠিক অনুচ্ছেদ শিরোনাম কোনটি?
titleA. কিয়াস
titleB. ইজতিহাদ
titleC. স্থানীয় রীতি
titleD. দ্বিতীয় উৎস
উত্তর: titleB
১৯৬৫ সালে প্রেমেন্দ্র মিত্রের গল্প অবলম্বনে তার প্রথম চলচ্চিত্র স্বপ্ন নিয়ে মুক্তি পায়। এরপর রবীন্দ্রনাথের কাহিনি অবলম্বনে "স্ত্রীর পত্র" ও "মালঞ্চ" সহ পাঁচটি চলচ্চিত্র পরিচালনা করেন তিনি। এছাড়াও নির্মাণ করেন সাতটি তথ্যচিত্র। "স্ত্রীর পত্র" চলচ্চিত্রটির জন্য তাসখন্দ চলচ্চিত্র উৎসবে শ্রেষ্ঠ চিত্রনির্মাতা ও শ্রেষ্ঠ পরিচালকের পুরস্কার অর্জন করেন। ১৯৭৪ সালে সমরেশ বসুর কাহিনি অবলম্বনে নির্মিত তার "ছেঁড়া তমসুক" চলচ্চিত্রটিও একাধিক জাতীয় ও আন্তর্জাতিক পুরস্কার লাভ করেছিল।

সঠিক অনুচ্ছেদ শিরোনাম কোনটি?
titleA. চলচ্চিত্র
titleB. চলচ্চিত্রায়ণ
titleC. জন্ম, শিক্ষা
titleD. প্রকাশনা
উত্তর: titleA
ন্যাশনাল হাইওয়ে অ্যান্ড ট্রাফিক সেফটি অ্যাডমিনিস্ট্রেশন (এনএইচটিএসএ) মার্কিন যুক্তরাষ্ট্রের স্বয়ংচালিত নিরাপত্তা নিয়ন্ত্রণের দায়িত্বে নিয়োজিত ডিপার্টমেন্ট অফ ট্রান্সপোর্টেশন (ডিওটি) -এর একটি মার্কিন সরকারি সংস্থা। এনএইচটিএসএ একটি ইউনিফর্ম টায়ার কোয়ালিটি গ্রেডিং সিস্টেম (ইউটিউকিজি) প্রতিষ্ঠিত করেছে, ফেডারেল রেগুলেটস কোড 49 সিএফআর 575.104 অনুযায়ী টায়ারের কর্মক্ষমতা তুলনা করার জন্য একটি সিস্টেম; এটি পদব্রজে ভ্রমণ পরিধান, ট্র্যাকশন, এবং তাপমাত্রা জন্য টায়ার লেবেল প্রয়োজন।

সঠিক অনুচ্ছেদ শিরোনাম কোনটি?
titleA. ব্যবহার সমাপ্তি
titleB. প্রবিধান
titleC. আমেরিকান
titleD. ভারী ক্ষমতাসম্পন্ন
উত্তর: titleC
দশম শতাব্দীতে শহরের জনসংখ্যা ছিল ১.২ মিলিয়ন থেকে ২ মিলিয়ন। সামারায় রাজধানী স্থানান্তরসহ খিলাফতের অভ্যন্তরিণ সমস্যা (৮০৮-৮১৯) ও (৮৩৬–৮৯২) সালে),  পশ্চিম ও পূর্বাঞ্চলের প্রদেশগুলো হাতছাড়া হওয়া এবং ইরানের বুয়িদ রাজবংশ (৯৪৫-১০৫৫) ‍ও সেলযুক তুর্কিদের (১০৫৫-১১৩৫) রাজনৈতিক আধিপত্য ইত্যাদি কারণে বাগদাদের প্রথমদিকে উল্কার ন্যায় যে সমৃদ্ধি ঘটেছিল তা অবশেষে ধীর হয়ে যায়।

সেলজুকরা মধ্য এশিয়া থেকে আসা অঘুজ তুর্কি গোষ্ঠীর লোক ছিল, এরা ইসলামের সুন্নি শাখায় ধর্মান্তরিত হয়েছিল। ১০৪০ সালে তারা গজনভি রাজবংশ ধ্বংস করে তাদের এলাকা দখল করে এবং ১০৫৫ সালে সেলজুক নেতা তুঘরিল বেগ বাগদাদ দখল করেন। সেলজুকরা শিয়াদের বুয়িদ রাজবংশকে তাড়িয়ে দেয়, বুয়িদরা বাগদাদের ক্ষমতা ও নিয়ন্ত্রণ দখল করে কিছুকাল যাবৎ শাসন করতেছিল। তারা আব্বাসীয় খলিফাদের নামে সুলতান হিসাবে শাসন করতো (তারা নিজেদেরকে আব্বাসীয় শাসনের অংশ হিসাবে দেখাতো)। তুঘরিল বেগ নিজেকে আব্বাসীয় খলিফার রক্ষক হিসাবে উপস্থাপন করে।

যে সকল অবরোধ এবং যুদ্ধে বাগদাদ জড়িত ছিলেন নিচে তার তালিকা দেওয়া হলো:


১০৫৮ সালে 'উকায়লিদ কুরাইশ'দের নিয়ে ইসমাইলিদের অনুগামী তুর্কি জেনারেল আবু'ল-হারিথ আরসালান আল-বাসাসিরির নেতৃত্বে ফাতেমীয়রা বাগদাদের নিয়ন্ত্রণ গ্রহণ করে। বাগদাদে সেলজুকদের আগমনের কিছুকাল আগে, আল-বাসাসিরি ইসমাইলি ইমামের পক্ষে বাগদাদ জয় করার ব্যাপারে তাকে সমর্থন করার জন্য ফাতেমীয় ইমাম-খলিফা আল-মুস্তানসিরের কাছে আবেদন করেন। সম্প্রতি জনা যায় খ্যাতিমান ফাতিমীয় দা'ঈ আল-মু'আয়াদ আল-শিরাজী, আল-বাসাসিরিকে সরাসরি সমর্থন করেন এবং জেনারেলকে মসুল, ওয়াসিত ও কুফা জয় করতে সহায়তা করেন। এর পরপরই ১০৫৮ সালের ডিসেম্বরের মধ্যে বাগদাদে শিয়া আযান (নামাযের আহ্বান) চালু করা হয় এবং ফাতেমীয় ইমাম-খলিফার নামে খুতবা (ধর্মোপদেশ বক্তৃতা) প্রদান করা হয়। শিয়াদের প্রতি ঝোঁক থাকা সত্ত্বেও আল-বাসাসিরি সুন্নি ও শিয়াদের সমান সমর্থন পেয়েছেন, যার ফলে সেলযুক শক্তির বিরুদ্ধে সার্বজনীন সমর্থন পেয়েছেন।

বাগদাদ অবরোধের সময় ১২৫৮ সালের ১০ ফেব্রুয়ারি চেঙ্গিজ খানের (গেঙ্ঘিস খান) নাতি হালাকু খানের (হুলেগু) নেতৃত্বে মঙ্গোলরা বাগদাদ দখল করে। অনেক বাসস্থান আগুনে পুড়ে, অবরোধ বা লুটপাটের ফলে ধ্বংস হয়ে যায়। মঙ্গোলরা খলিফা আল-মুস্তা’সিম সহ শহরের বেশিরভাগ বাসিন্দাদের হত্যা করে এবং শহরের বিশাল অংশ ধ্বংস করে দেয়। শহরের সেচ ব্যবস্থার খাল এবং বাঁধসমূহও ধ্বংস করে ফেলে। এ সময় বাগদাদে খ্রিস্টান এবং শিয়াদের কিছু করা হয়নি, অন্যদিকে সুন্নিদের সাথে পশুর ন্যায় আচরণ করা হয়। বাগদাদের ধ্বংসসাধন আব্বাসীয় খিলাফতের অবসান ঘটায়। এটিকে ইসলামী স্বর্ণযুগের সমাপ্তি হিসেবে চিহ্নিত করা হয় এবং এমন এক আঘাত পায় যা থেকে ইসলামী সভ্যতা আর কখনই পুরোপুরি উঠে দাড়াতে পারেনি।

এ সময়ে বাগদাদকে মঙ্গোল সাম্রাজ্যের একটি বিচ্ছিন্ন রাজ্য ইরান থেকে ইলখানাতরা শাসন করে। ১৪০১ সালে মধ্য এশীয় তুর্কি বিজেতা তৈমুর লং ("টেমরলেন") কর্তৃক বাগদাদ আবারও ধ্বংসসাধিত হয়। তার বাহিনী যখন বাগদাদ দখল করে তখন তিনি প্রায় কাউকেই রেহাই দেন নাই এবং তার প্রতিটি সৈন্যকে দু'জন মানুষের কাঁটা মাথা নিয়ে ফিরে আসার আদেশ দেন। বাগদাদ মঙ্গোল জালাইরিদ (১৪০০-১৪১১), তুর্কি কারা কয়ুনলু (১৪১১-১৪৬৯), তুর্কি আক কয়ুনলু (১৪৬৯–১৫০৮) এবং ইরানী সাফাভি (১৫০৮-১৫৩৪) রাজবংশ দ্বারা নিয়ন্ত্রিত একটি প্রদেশের রাজধানী ছিল।

সঠিক অনুচ্ছেদ শিরোনাম কোনটি?
titleA. প্রশাসনিক বিভাগ
titleB. আবু হানিফার মসজিদ
titleC. স্থবিরতা এবং বহিঃআক্রমণ (দশম থেকে ষোড়শ শতাব্দী)
titleD. সংস্কৃতি
উত্তর: titleC
ভাগীরথী-হুগলি নদী ব্যবস্থা পশ্চিমবঙ্গের মানুষের জন্য একটি অপরিহার্য লাইফলাইন হিসাবে কাজ করে। এই নদীর জলপথ দিয়ে ইস্ট ইন্ডিয়া কোম্পানি বাংলায় যাত্রা করেছিল এবং তাদের বাণিজ্য ব্যবস্থা এবং কলকাতা শহরকে ব্রিটিশ ভারত রাজধানী হিসাবে প্রতিষ্ঠা করেছিল। ফ্রান্স, ডাচ, পর্তুগিজ প্রভৃতি অন্যান্য দেশের লোকেরা এই নদীর তীরে তাদের বাণিজ্য বসতি স্থাপন করেছিল।

নদীটি সেচ ও মানব ও শিল্প খাতের জন্য পশ্চিমবঙ্গের সমভূমিতে জলপ্রবাহ সরবরাহ করে থাকে। নদীটি ছোট নৌযান, জাহাজ এবং একটি বড় নৌ পরিবহন ব্যবস্থার সঙ্গে একটি প্রধান জলপথ। দীর্ঘদিন ধরে, কলকাতা বন্দর ছিল ভারতের বৃহত্তম বন্দর। যদিও অতীতে তার তাত্পর্য নিম্নমুখী ছিল, সম্প্রতি এটি ভারতীয় বন্দরের তালিকায় তৃতীয় অবস্থানে পৌঁছেছে। হলদিয়া বন্দর, হলদিয়া আধুনিক কন্টেইনার পোর্ট, নিম্ন হুগলি ও হালদি নদী পার্শ্বে, এখন বেশিরভাগ অঞ্চলের সামুদ্রিক বাণিজ্য সংগঠিত হয় থাকে। বর্তমানে কলকাতা বন্দরে জাহাজের চাপ কমাতে হুগলি নদীর মোহনায় সাগরদ্বীপের দক্ষিণ প্রান্তে গভীর সমুদ্রে একটি নতুন বন্দর নির্মাণ করা হবে।

দূষিত হওয়া সত্ত্বেও, নদী থেকে মাছ আহরণ স্থানীয় অর্থনীতিতে গুরুত্বপূর্ণ অবদান রাখে।

হুগলি নদীর উপত্যকা ছিল বাংলার রাজ্যের সবচেয়ে গুরুত্বপূর্ণ শিল্প এলাকা। পাট শিল্পের অবনমন ঘটেছে, যা এই অঞ্চলের প্রধান শিল্প, কিন্তু এটি এখনো ভারতের বৃহত্তম শিল্প এলাকাগুলির একটি। এই নদীর দুই তীরে রয়েছে বৃহত্তর কলকাতার বিভিন্ন ছোটো ছোটো শহর, এই নদীর তীরে দ্বিতীয় বৃহত্তম ভারতীয় মহানগর এবং ভারতেরসাবেক রাজধানী কলকাতা অবস্থিত।

কলকাতা-হাওড়া শহর সংযোগ কারি হাওড়া সেতু, বিদ্যাসাগর সেতু, বিবেকানন্দ সেতু, নিবেদিতা সেতু (দ্বিতীয় বিবেকানন্দ সেতু), জুবিলী ব্রিজ (চুঁচুড়িয়া) এবং ঈশ্বরগুপ্ত সেতুসহ হুগলী নদীতে বেশ কয়েকটি সেতু রয়েছে।

২০১৫ সালের সেপ্টেম্বর মাসে পশ্চিমবঙ্গ সরকার ন্যাশনাল গঙ্গা রিভার বেসিন প্রোজেক্ট স্কিমের অধীনে বিশ্বব্যাংকের তহবিল সহায়তায় কলকাতায় হুগলি নদী সংস্কারের কাজ শুরু করেছে। 

সঠিক অনুচ্ছেদ শিরোনাম কোনটি?
titleA. জলোচ্ছ্বাস
titleB. সেতু
titleC. প্রবাহপথ
titleD. অর্থনীতি
উত্তর: titleD
ঙ্গবন্ধু শেখ মুজিবুর রহমানের ৬ দফা দাবীর স্বপক্ষে এবং আগরতলা ষড়যন্ত্র মামলায় অন্যান্য আসামীদের মুক্তি দাবীর আন্দোলনে আসাদের মৃত্যু পরিবেশকে আরো ঘোলাটে করে তুলে ও গুরুত্বপূর্ণ ঘটনায় রূপান্তরিত হয়। ৬ ডিসেম্বর, ১৯৬৮ সালে মাওলানা আবদুল হামিদ খান ভাষাণী'র ডাকে হরতাল আহ্বানের ফলে ব্যবসায়ীরা তাতে পূর্ণ সমর্থন জানায়। এ প্রেক্ষাপটে গভর্নর হাউজ ঘেরাওয়ের ফলে ছাত্র সংগঠনগুলো পূর্ব থেকেই নতুন করে আন্দোলনের প্রস্তুতি নিয়েছিল।

৪ জানুয়ারি, ১৯৬৯ইং তারিখে ছাত্রদের ১১ দফা এবং বঙ্গবন্ধুর ৬ দফা দাবীর সাথে একাত্মতা পোষণ করে ছাত্র সংগঠনের নেতৃবৃন্দ, যাতে প্রধান ভূমিকা রাখেন শহীদ আসাদ। ১৭ জানুয়ারি, ১৯৬৯ইং সালে ঢাকা বিশ্ববিদ্যালয়ে অণুষ্ঠিত বৈঠকে ছাত্ররা দেশব্যাপী সকল শিক্ষা প্রতিষ্ঠান বন্ধের ডাক দেয়। ফলে গভর্নর হিসেবে মোনেম খান ১৪৪ ধারা আইন জারী করেন যাতে করে চার জনের বেশি লোক একত্রিত হতে না পারে।

পূর্ব পরিকল্পনা অনুসারে ২০ জানুয়ারি, ১৯৬৯ইং তারিখ দুপুরে ছাত্রদেরকে নিয়ে ঢাকা মেডিক্যাল কলেজের পার্শ্বে চাঁন খাঁ'র পুল এলাকায় মিছিল নিয়ে অগ্রসর হচ্ছিলেন আসাদুজ্জামান। পুলিশ তাদেরকে চাঁন খাঁ'র ব্রীজে বাঁধা দেয় ও চলে যেতে বলে। কিন্তু বিক্ষোভকারী ছাত্ররা সেখানে প্রায় এক ঘণ্টা অবস্থান নেয় এবং আসাদ ও তার সহযোগীরা স্বৈরাচারী সরকারের বিরুদ্ধে স্লোগান দিতে থাকে। ঐ অবস্থায় খুব কাছ থেকে আসাদকে লক্ষ্য করে এক পুলিশ অফিসার গুলিবর্ষণ করে। তৎক্ষণাৎ গুরুতর আহত অবস্থায় আসাদকে হাসপাতালে নেয়া হলে কর্তব্যরত চিকিৎসক তাকে মৃত বলে ঘোষণা করেন।

সঠিক অনুচ্ছেদ শিরোনাম কোনটি?
titleA. পটভূমি
titleB. প্রারম্ভিক জীবন
titleC. স্মারক চিহ্নসমূহ
titleD. মিছিল এবং মৃত্যু
উত্তর: titleA
আনন্দীবাই ১৮৬৫ খ্রিষ্টাব্দের ৩১ শে মার্চ ব্রিটিশ ভারতের থানে জেলার অন্তর্গত কল্যাণ গ্রামের এক রক্ষণশীল সমৃদ্ধ ব্রাহ্মণ পরিবারে জন্মগ্রহণ করেন। তার পিতার নাম গণপতরাও অম্রুতেশ্বর জোশী। শৈশবে তার নাম ছিল যমুনা। ১৮৭৪ খ্রিষ্টাব্দে মাত্র নয় বছর বয়সে ঊনত্রিশ বছর বয়স্ক বিপত্নীক ডাকবিভাগে কর্মরত গোপালরাও বিনায়ক জোশীর সাথে তার বিবাহ দেওয়া হয়। বিয়ের পর তার নাম রাখা হয় আনন্দী। কোলাপুরে থাকাকালীন তিনি একটি সন্তানের জন্ম দিলেও উপযুক্ত চিকিৎসার অভাবে তার মৃত্যু হয়।

গোপালরাও একজন নারী শিক্ষার সমর্থক প্রগতিশীল ব্যক্তি ছিলেন, যা তৎকালীন যুগে ভারতীয় রক্ষণশীল সমাজে খুব একটা সুলভ ব্যাপার ছিল না। গোপাল হরি দেশমুখের "শত পত্রে" নামক রচনা দ্বারা প্রভাবিত গোপালরাও সংস্কৃত অপেক্ষা ইংরেজি শিক্ষার দিকে বেশি মনোযোগী হন। স্বামীর তত্ত্বাবধানে আনন্দীর শিক্ষালাভ শুরু হয়। কোলাপুরে আনন্দী কিছুদিনের জন্য মিশনারি স্কুলে ভর্তি হলেও সামাজিক বাধায় স্কুল ছাড়তে বাধ্য হন। চৌদ্দ বছর বয়সে আনন্দী এক পুত্রসন্তানের জন্ম দেন, কিন্তু মাত্র দশ দিনের মধ্যে তার মৃত্যু হয়। এই ঘটনার ফলে আনন্দীর মধ্যে চিকিৎসাশাস্ত্র পাঠের ব্যাপারে আগ্রহের সৃষ্টি হয়।

সঠিক অনুচ্ছেদ শিরোনাম কোনটি?
titleA. জীবনী
titleB. প্রথম জীবন
titleC. আমেরিকায় চিকিৎসাশাস্ত্র শিক্ষা
titleD. চিকিৎসা বিজ্ঞান শিক্ষার প্রস্তুতি
উত্তর: titleB
তিনি আলহাজ্ব মো. কেরামত আলীর বড় ছেলে হওয়ার সুবাদে তাদের বিশাল সম্পত্তি দেখাশুনা করতেন । তিনি কেরামতনগর ইন্ডাস্ট্রিজ কর্পোরেশন (কে.আই.সি.) নামক ব্যবসা প্রতিষ্ঠান সফলভাবে পরিচালনা করতেন । আর ঐ ব্যবসা প্রতিষ্ঠান থেকে পাট , চা ,ইট, বাঁশ,গাছ , টিনের সামগ্রী,প্লাস্টিকের সামগ্রীসহ অনেক ব্যবসা সামগ্রী দেশ-বিদেশে সরবরাহ করা হতো । তিনি ব্যবসাক্ষেত্রে সফলতা অর্জন করার মাধ্যমে অল্প বয়সে একজন সফল ব্যবসায়ী হিসেবে আত্নপ্রকাশ করেন ।

সঠিক অনুচ্ছেদ শিরোনাম কোনটি?
titleA. উল্লেখযোগ্য কর্মকাণ্ড
titleB. রাজনৈতিক জীবন
titleC. পারিবারিক জীবন
titleD. ব্যবসা
উত্তর: titleD
১৮৮৩-৮৪ মৌসুম থেকে ১৯০৯-১০ মৌসুম পর্যন্ত কেনেথ বার্নের প্রথম-শ্রেণীর খেলোয়াড়ী জীবন চলমান ছিল। রিচমন্ড সিসি, ওয়েলিংটন সিসি ও তাসমানিয়ার পক্ষে অনেকগুলো সুন্দর ইনিংস খেলার স্বীকৃতিস্বরূপ ‘দ্য স্কটসম্যান’ ডাকনামে পরিচিতি লাভ করেন।

১৮৮৩-৮৪ মৌসুম থেকে ১৯০৯-১০ মৌসুম পর্যন্ত কেনেথ বার্নের প্রথম-শ্রেণীর খেলোয়াড়ী জীবন স্থায়িত্ব পেয়েছিল। এ পর্যায়ে দুইটি শতরানের ইনিংস খেলতে সমর্থ হন। ব্যক্তিগত সর্বোচ্চ করেন ১১৯ রান। এছাড়াও, ডানহাতে মিডিয়াম পেস বোলিং করে ২২.৮৫ গড়ে ১৪ উইকেট লাভে সক্ষমতা দেখান। তাসমানিয়ার প্রথম সফলতম প্রথম-শ্রেণীর অধিনায়কের মর্যাদা পেয়েছেন। ১৪টি প্রথম-শ্রেণীর খেলায় অংশ নিয়ে ছয়টি জয়ে কৃতিত্ব প্রদর্শন করেন। অধিনায়ক হিসেবে ৪২.৮৫% জয়ের পরিসংখ্যান আজও টিকে আছে।

সঠিক অনুচ্ছেদ শিরোনাম কোনটি?
titleA. ক্লাব ক্রিকেটে অংশগ্রহণ
titleB. অবসর
titleC. প্রথম-শ্রেণীর ক্রিকেট
titleD. আন্তর্জাতিক ক্রিকেট
উত্তর: titleC
কৃষ্ণধন বন্দ্যোপাধ্যায় ১৮৭৬ খ্রীষ্টাব্দের মার্চ মাসে বঁড়িশা বেহালায় জন্মগ্রহণ করেন। তার বাবা ছিলেন গোবিন্দচন্দ্র বন্দ্যোপাধ্যায় এবং মা ছিলেন উমাসুন্দরী দেবী। বঁড়িশা বেহালার জমীদার ছিলেন সাবর্ণ রায়চৌধুরী বংশের এবং ওই বংশের জমিদাররা কুলীন ব্রাহ্মণদের নিজেদের বংশের মেয়েদের সঙ্গে বিয়ে দিয়ে নিজেদের গ্রামে এনে বাস করতে দিত। কৃষ্ণধনের পূর্বপুরুষ, রুদ্ররাম ঠাকুরের সন্তান হওয়ায় কুলীন ছিলেন এবং সেই সুবাদেই তারা বঁড়িশা বেহালায় বাস করতেন। কৃষ্ণধনের পরিবারের আর্থিক সচ্ছলতা বিশেষ ছিল না।

সঠিক অনুচ্ছেদ শিরোনাম কোনটি?
titleA. বাল্যকাল
titleB. সঙ্গীতচর্চা
titleC. শিক্ষাজীবন
titleD. চাকরিজীবন
উত্তর: titleA
২০১৫ সালের এপ্রিল মাসের হিসেব অনুসারে, বিজেপি ১০ কোটি সদস্য বিশিষ্ট বিশ্বের বৃহত্তম রাজনৈতিক দল। বিজেপির সংগঠন কঠোরভাবে ক্রমপর্যায়মূলক। দলে সভাপতির সর্বোচ্চ কর্তৃত্ব রয়েছে। ২০১২ সাল পর্যন্ত বিজেপির সংবিধান যে কোনো কৃতি সদস্যকে একটি তিন বছরের মেয়াদে জাতীয় বা রাজ্য সভাপতি পদে নিযুক্ত করার ব্যবস্থা রেখেছে। তারপর পরপর দুই বার এই মেয়াদ বৃদ্ধি করা যায়। সভাপতির নিচে রয়েছে জাতীয় কার্যনির্বাহী সভা। এই সভার সদস্যরা হলেন সারা দেশের বিজেপির বয়োজ্যেষ্ঠ নেতারা। এটিই দলের উচ্চতর নীতিনির্ধারণ সভা। এই সভার সদস্যরা হলেন বিভিন্ন সহ-সভাপতি, সাধারণ সম্পাদক, কোষাধ্যক্ষ ও সচিব। এঁরা প্রত্যক্ষভাবে সভাপতির সঙ্গে কাজ করেন। আরেকটি সভা রয়েছে, যার নাম কার্যনির্বাহী সমিতি। এটির সভাপতিত্ব করেন সভাপতি। এটি রাজ্য, অঞ্চল, জেলা ও স্থানীয় স্তরে কাজ করে।

বিজেপি একটি ক্যাডারভিত্তিক দল। এই দলটি একই আদর্শের অন্যান্য সংগঠনের (যেমন রাষ্ট্রীয় স্বয়ংসেবক সংঘ ও বিশ্ব হিন্দু পরিষদ) সঙ্গে যোগাযোগ রেখে চলে। এই সব সংগঠনের সদস্যরা প্রায়শই বিজেপির হয়ে কাজ করেন। বিজেপির নিচু স্তরের কর্মীরা প্রধানত আরএসএস বা আরএসএস-অনুমোদিত সংগঠনগুলি (যেগুলিকে একসঙ্গে সংঘ পরিবার বলা হয়) থেকে আসেন:

দলের অন্যান্য সংগঠনগুলির দলের নিজস্ব। এগুলি হলো:

সঠিক অনুচ্ছেদ শিরোনাম কোনটি?
titleA. সংগঠন ও কাঠামো
titleB. এনডিএ সরকার (১৯৯৮–২০০৪)
titleC. বিদেশ নীতি
titleD. বাবরি মসজিদ ধ্বংস ও হিন্দুত্ব আন্দোলন
উত্তর: titleA